Seticeros

Se systematisk inndeling

Seticeros er en slekt av biller som hører til familien trebukker (Cerambycidae).

Utseende 
Store (ca. 40 mm), avlange og litt flate, brune til svarte trebukker. Antennene er lange og tynne, kortere enn kroppen. Hodet er forholdsvis kort og bredt, med nyreformede fasettøyne. Pronotum er bredere enn langt og forholdsvis flatt, med rundede sider, svært tett og kraftig punktert. Dekkvingene er store og noe flate (dekker nesten alltid bakkroppen), skuldrene rundede, tett og kraftig punkterte, hver dekkvinge med tre lengderibber.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Slekten er utbredt i Sør- og Mellom-Amerika (registrert fra Costa Rica, Colombia og Bolivia).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Callipogonini Lameere, 1904
 Slekten Seticeros Perger & Santos-Silva, 2010
 Seticeros aquilus (Thomson, 1865)
 Seticeros granulocephalus Ramirez-Santos et al., 2011
 Seticeros tunupai Perger & Santos-Silva, 2010

Kilder 

 Liste over artene
 Prioninae of the World - Callipogonini

Eksterne lenker 
 

Prioninae
Biller formelt beskrevet i 2010
Dyr formelt beskrevet av Robert Perger
Dyr formelt beskrevet av Antonio Santos-Silva